सही खान-पान का तरीका पहचानिए, दिन की शुरुआत होगी बेहतर
Good eating habits can lead to success in career too. एक सुखी जीवन और सफल करिअर के लिए खान-पान सम्बंधित प्रिकॉशन
करिअर में सफलता के लिए सही फिटनेस जरूरी है। सही फिटनेस के लिए क्या खाएं और कितना खाएं?
इस प्रश्न का एक ‘जनरल उत्तर’ देना बहुत कठिन है। यह स्त्री, पुरुष, प्रोफेशन, आयु और इतना ही नहीं पर्सन-टु-पर्सन डिपेंड करता है। ऐसा इसलिए क्योंकि हर आदमी की ऐलर्जीस, फ़ूड को रेस्पॉन्ड करने का तरीका, और बचपन से डाली गई आदतें जिसके लिए हमारी बॉडी ट्यून हो चुकी होती है, सभी कुछ अलग होता है।
अगर आपको लगता है कि करिअर का सही खाने से भला क्या ताल्लुक हो सकता है…तो जरा सोचिए। क्या दफ्तर में दिन की शुरुआत करते समय आप खुद में स्फूर्ति महसूस करते हैं? या क्या क्लास में फोकस बनाए रखना आपके लिए आसान होता है या काफी कोशिश करनी पड़ती है? अगर इन कामों में आप दिक्कत महसूस करते हैं तो बहुत संभव है कि इसकी वजह आपके खान-पान में छुपी हो।
करिअर फंडा में स्वागत!
ऐसा कहा जाता है कि 16वीं शताब्दी में गुजरात सल्तनत के एक सुलतान मोहम्मद बेगड़ा की माता उन्हें बचपन से थोड़ी-थोड़ी मात्रा में जहर देती थीं, और उम्र बढ़ने के साथ-साथ इसकी मात्रा धीरे-धीरे बढाती गईं। नतीजा ये था कि मोहम्मद बेगड़ा का शरीर जहर के प्रति 'प्रतिरोधी' हो गया अर्थात उन पर जहर का असर नहीं होता था। कहने का अर्थ है बचपन से आदत डाली जाए तो मनुष्य की बॉडी कुछ भी खाने-पचाने के लिए ट्यून हो जाती है। (आप ऐसा कोई एक्सपेरिमेंट न करें)।
पर्सनल गाइडेंस एट माइक्रो लेवल 
कई अत्यधिक जागरूक, सतर्क और धनवान लोग जिनमें खिलाड़ियों से लेकर, फिल्म स्टार्स और बिजनेसमेन तक हैं, अपने लिए डायटीशियन अपॉइंट करते हैं, जो महीनों तक उनकी लाइफ-स्टाइल और पर्सनल जानकारी को जानने के बाद उन्हें डेली बेसिस पर सजेशंस देते हैं। कहने का अर्थ यह है कि इस प्रश्न का उत्तर कोई आपको दस मिनट बात करके नहीं दे सकता और सामान्य व्यक्ति अपना पर्सनल डायटीशियन नियुक्त नहीं कर सकता।
गांधीजी के प्रयोग
गांधीजी के खाने से सम्बंधित प्रयोग जीवन भर चलते रहे थे।
अर्थात आपको स्वयं को इस बात का ध्यान रखना होगा, इसका नॉलेज और अवेयरनेस बढ़ाना होगा। भारत के परिप्रेक्ष्य में बात की जाए तो ग्रामीण भारत में कुपोषण की समस्या है और शहरों में मोटापे और डायबिटीज की। फिर फिटनेस और वेट-लॉस के इर्द-गिर्द एक पूरी इंडस्ट्री खड़ी हो गई है, जिसने अधिक मुनाफे के लिए कई मिथ क्रिएट किए हैं। 
एक नया तरीका सोचने का 
हर वो नाम जो जिसको हमारी नानी और दादी अच्छे से नहीं बोल पाते (जैसे की अवोकेडो, ब्रोकली, टोस्ट, जुकीनी, शुगर फ्री, ऑलिव ऑयल इत्यादि) वो हेल्थ के लिए अच्छा और हर वो चीज जो हमें बचपन से सुलभता से सस्ते में उपलब्ध है, स्वादिष्ट है, (जैसे घी, मसाले, शकर, मूंगफली दाने, लोकल सब्जियां इत्यादि) भारतीय कल्चर से जुड़ी हैं, खराब!
यह पश्चिम का बनाया हुआ मार्केट ही है, जिसने पहले अपने फ्लोराइड युक्त टूथपाउडर और टूथपेस्ट्स को बेचने के लिए भारतीयों की 'नमक', 'कोयले' और 'नीम के दातून' से दांत साफ करने की आदतों का मजाक उड़ाया और अब चालीस-पचास साल बाद टीवी विज्ञापनों में यह पूछता फिर रहा है कि ‘क्या आपके टूथपेस्ट में नमक है, कार्बन है?’
पहले हमारी 'मूंगफली' और 'घी' खाने की आदत को बुरा बोलते हैं फिर उन्हें ही 'पीनट बटर' और 'क्लैरिफाइड बटर’ के नाम से महंगे दामों पर बेचा जाता है।
हमें मॉडरेशन में चीजों को यूज करने की समझ खुद विकसित करनी होगी।
एक सुखी जीवन और सफल करिअर के लिए खान-पान सम्बंधित प्रिकॉशन 
1) खाने को उसकी सम्पूर्णता के साथ देखें
अब सैकड़ों सालों से मनुष्यों की सभ्यता में खाने का कार्य केवल शरीर को पोषण देने का नहीं रह गया है। यह 'जन्मभोज' से लेकर 'श्राद्ध' तक हमारे जीवन से जुड़ा है। करिअर के दृष्टिकोण से देखना है तो सोचिए 'कॉर्पोरेट्स' डिनर पार्टीज क्यों ऑर्गेनाइज करते हैं? वो होती हैं सामंजस्य निर्माण के लिए (rapport-building)।
लर्निंग – भोजन केवल पोषण नहीं अच्छे रिलेशन बनाने की भी कुंजी है।
2) सिंपल, नेचुरल तरीके से बना खाना
प्रसिद्ध आहार विशेषज्ञ, रुजुता दिवेकर कहती हैं, ‘जितना पैकेट खुलेगा, उतना पेट फूलेगा’। अर्थात प्रोसेस्ड और जंक फ़ूड खाने से बचें, ये मोटापे का असली कारण है।
भारत में सैकड़ों तरीकों के 'शरबत' बनाने के तरीके उपलब्ध हैं लेकिन फिर भी हम 'अनहेल्दी' कोल्ड ड्रिंक्स क्यों पीते हैं? पैकेज्ड चिप्स, बटर इत्यादि में 'नमक' की मात्रा भी अधिक होती है। तो 'पीनट बटर' के बजाय 'मूंगफली दाना' और 'प्रोसेस्ड ऑलिव ऑयल' के बजाय 'कच्ची घानी का सरसों तेल' क्यों नहीं? जिनमें पोषक तत्व भी ज्यादा होते हैं।
लर्निंग – KISS - कीप इट सिंपल, स्टुपिड
3) सीजनल एंड लोकल
खाने का ज्योग्राफी (भूगोल) से अटूट सम्बन्ध है, जिसे 'लाइफ-स्टाइल' नामक बीमारी के चलते अब अक्सर इग्नोर किया जाता है। बाहर से आयात किए गए 'फेंसी नामों' वाले फलों और सब्जियों के बजाय उन फलों और सब्जियों को ही खाएं जो सीजनल अवेलेबल हैं और लोकली उगाए जाते हैं। इससे आप देश की इकोनॉमी की बेहतरी में भी योगदान देते हैं।
लर्निंग - थिंक ग्लोबल, वॉक लोकल 
4) ट्रेडिशनल रेसिपीस से बनाया हुआ खाना
अपने फायदे के लिए झूठ बोलने वाले लोगों के झांसे में ना आएं, खुद का दिमाग भी उपयोग करें। खाना बनाने के पारम्परिक तरीकों में हजारों सालों की 'विज्डम' छुपी हैं, और उस जगह विशेष के 'मौसम', 'वातावरण' और 'उपज' पर इतने वर्षों के 'रिसर्च' के बाद बने हैं। ऐसा कैसे हो सकता है कि जिन मसालों के लिए 'यूरोपियन' हजारों सालों तक 'पागल' रहे और हमारे आसपास मंडराते रहे, वो 'मसालेदार खाना' आज 'टू मच स्पाइसी' हो जाता है। हर व्यक्ति अपने बॉडी के अनुसार मसाले जरूर इस्तेमाल करे।
लर्निंग – केवल फैशन और ट्रेंड्स नाम पर ट्रेडिशनल विज्डम को नकारना ठीक नहीं।
5) खाने का सही तरीका, मात्रा और समय
कहा गया है, 'अति सर्वत्र वर्जयते'। अर्थात यदि बहुत अधिक पिया जाए या बहुत कम पिया जाए तो फिर चाहे वह पानी ही क्यों ना हो शरीर को नुकसान कर सकता है। अर्थात भोजन को उचित मात्रा में ग्रहण करना चाहिए, ना कम ना ज्यादा। भोजन करना, मेडिटेशन करने की तरह होता है, उसे तसल्ली, माइंडफुलनेस के साथ एक स्थान पर बैठकर, अपने पसंदीदा, करीबी लोगों के साथ करें। आइडियली सुबह के खाने का समय 11:30 से 1:00 तथा रात के खाने का समय 7:30 से 8:00 बजे के बीच होना चाहिए। फिर भी व्यस्तता के चलते यदि ऐसा संभव न हो तो भी एक फिक्स समय पर भोजन करने की आदत डालें, जिससे आपकी बॉडी ट्यून में आ सके।
लर्निंग – किसी भी क्षेत्र में सफलता के लिए उचित मात्रा, नियमितता और माइंडफुलनेस जरूरी है।
उम्मीद करता हूं सुझाव पसंद आए होंगे! फिट रहिए, अच्छा और ठीक खाइए, और करिअर में तरक्की कीजिए।
आज का करिअर फंडा ये है कि करिअर फिटनेस में सही फ़ूड हैबिट्स का रोल काफी महत्वपूर्ण होता है।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) बिखरे जमीन के टुकड़े घटा रहे किसानों की आमदनी:कुछ इनोवेटिव तरीके जिससे बदली जा सकती है खेती की तस्वीर
2) जानिए डिविसिबिलिटी के आसान नियम:वो ट्रिक जिससे जल्दी हल होंगे डिविसिबिलिटी और रिमेंडर के सवाल
3) समझिए, प्लेस वैल्यू और फेस वैल्यू का कॉन्सेप्ट:कॉम्पिटिटिव एग्जाम्स में सवाल जल्दी हल करने में मिलेगी मदद
4) सरदार पटेल की उम्मीदों पर कितने खरे सिविल सर्वेंट:IAS बनना चाहते हैं तो सरदार पटेल की 5 कसौटियों पर खुद को परखिए
5) IIT JEE Mains का एग्जाम एनालिसिस और टिप्स:फिजिक्स और केमिस्ट्री से ज्यादा टफ था इस बार मैथ्स का पेपर
6) जॉब मार्केट की बदलती सच्चाई, घट रहा फॉर्मल सेक्टर:अपना हक जाने और स्किल्स बढ़ाए, तभी हर कामगार की तरक्की
7) नई स्किल सीखने से पहले अपनाएं ये 5 स्टेप मॉडल:कोई भी काम सीखने से पहले उसके हर पहलू को समझना है जरूरी